b'\n_START_ARTICLE_\nKempten (Allg\xc3\xa4u)\n_START_PARAGRAPH_\nKempten er en by i den tyske delstaten Bayern i det sydlige Tyskland. Det bor ca. 68\xc2\xa0000 innbyggere i byen, som ligger ved elven Iller i landskapet Allg\xc3\xa4u._NEWLINE_De n\xc3\xa6rmeste nabolandene er \xc3\x98sterrike, Liechtenstein og Sveits, bare en times tid unna. Dette gjelder ogs\xc3\xa5 storbyen M\xc3\xbcnchen. Omr\xc3\xa5det i s\xc3\xb8r tiltrekker seg mange turister hvert \xc3\xa5r. Spesielt popul\xc3\xa6rt er det \xc3\xa5 sykle, g\xc3\xa5 turer, sv\xc3\xb8mme, spille golf og st\xc3\xa5 p\xc3\xa5 ski._NEWLINE_Ved at byen ble nevnt av den greske geografen Strabo, har denne byen det eldste skrevne bevis fra en tysk by._NEWLINE_I Det tysk-romerske rike, n\xc3\xa6rmere bestemt fra 1289 til 1803, var Kempten en riksby. Den var dessuten sete for ett av rikets fire fyrsteabbedier (se Kempten fyrsteabbedi)._NEWLINE_I 1978 ble byen en universitetsby._NEWLINE_En uke i m\xc3\xa5nedskiftet april-mai finner man den \xc3\xa5rlige jazz-festivalen som huser internasjonale band og solo-artister. Ellers tilbyr byen teater, festivaler, konserter og utend\xc3\xb8rs kino (i sommerm\xc3\xa5nedene). Hele \xc3\xa5ret er det store konserter i bigBOX, og rundt juletider er det \xe2\x80\x93 som i mange tyske byer \xe2\x80\x93 julemarked.'